Frances Ridley Havergal

Frances Ridley Havergal (født 14. desember 1836, død 3. juni 1879) var en britisk religiøs poet og salmedikter.

Hun var datter av presten William Henry Havergal som komponerte et stort antall salmemelodier. Hennes bror Henry East Havergal var prest, organist og orgelbygger.

Mange av hennes salmer er oversatt til andre språk, den mest kjente av disse på norsk er Jeg ga mitt liv for deg. Hun skrev også salmemelodier og religiøse traktater.

Havergal hadde skrøpelig helse og var i stor grad avhengig av rullestol.

Referanser 

Britiske salmediktere
Britiske komponister